Chadwick Boseman

Chadwick Aaron Boseman (29 November 197628 Ogos 2020) ialah pelakon dan penerbit Amerika Syarikat. Beliau telah menggambarkan beberapa tokoh sejarah kehidupan nyata, seperti Jackie Robinson dalam 42 (2013), James Brown dalam Get on Up (2014), dan Thurgood Marshall dalam Marshall (2017). Beliau juga pernah berlakon sebagai adiwira Black Panther dalam filem-filem Marvel Cinematic Universe, termasuk Black Panther (2018), di mana beliau memenangi NAACP Image Award dan Screen Actors Guild Award, Captain America: Civil War (2016), Avengers: Infinity War (2018), dan Avengers: Endgame (2019). 

Filem lain lakonan Boseman termasuk 21 Bridges (2019) dan Da 5 Bloods (2020). Beliau meninggal pada usia 43 tahun, setelah secara peribadi menangani barah usus selama empat tahun.

Kehidupan peribadi
Boseman dibesarkan sebagai Kristian dan pernah dibaptis. Boseman juga sebahagian daripada koir gereja dan kumpulan pemuda dan bekas pastornya mengatakan bahawa beliau masih menjaga kepercayaannya. Boseman telah menyatakan bahawa dia berdoa untuk menjadi Black Panther sebelum dia dilakonkan sebagai watak dalam Marvel Cinematic Universe.

Beliau seorang vegetarian.

Boseman bertunangan dengan penyanyi Taylor Simone Ledward pada 2019 dan mereka kemudian berkahwin.

Kematian
Boseman telah didiagnosis dengan barah usus tahap III pada tahun 2016, yang akhirnya maju ke tahap IV sebelum 2020. Boseman tidak berbicara secara terbuka mengenai diagnosis barahnya. Semasa rawatan (beberapa pembedahan dan kemoterapi), beliau terus bekerja dan menyelesaikan penggambaran untuk beberapa filem, termasuk Marshall, Da 5 Bloods, Ma Rainey's Black Bottom dan lain-lain.

Boseman meninggal di rumahnya kerana komplikasi berkaitan dengan barah usus pada 28 Ogos 2020, bersama isteri dan keluarganya di sisinya. Kenyataan rasmi di akaun media sosialnya berbunyi: "Dengan kesedihan yang tidak terkira, kami mengesahkan kematian Chadwick Boseman. ⁣ Chadwick didiagnosis menghidap barah usus tahap III pada tahun 2016 dan bertarung dengannya selama 4 tahun terakhir ini ketika melangkah ke tahap IV. Seorang pejuang sejati, Chadwick bertahan melalui semua itu, dan membawakan banyak filem yang sangat anda sukai. Dari  Marshall  hingga  Da 5 Bloods , August Wilson Ma Rainey's Black Bottom dan beberapa lagi, semuanya difilemkan semasa dan antara pembedahan dan kemoterapi yang tidak terkira banyaknya. ⁣ Merupakan kehormatan kariernya untuk menghidupkan King T'Challa dalam  Black Panther. Dia meninggal di rumahnya, bersama isteri dan keluarganya di sisinya. Keluarga mengucapkan terima kasih atas kasih dan doa anda, dan meminta anda terus menghormati privasi mereka selama masa sukar ini."

Filemografi

 Filem 
 Tahun Tajuk Peranan Nota Ruj.2008 The Express: The Ernie Davis Story Floyd Little 2012 The Kill Hole Lt. Samuel Drake2013 42 Jackie Robinson2014 Draft Day Vontae Mack Get on UpJames Brown2016 Gods of Egypt Thoth Captain America: Civil War T'Challa / Black Panther  Message from the King Jacob King Juga sebagai eksekutif produser2017 MarshallThurgood Marshall Juga sebgai co-produser2018 Black Panther T'Challa / Black Panther Avengers: Infinity War 2019 Avengers: Endgame  21 Bridges Andre Davis Juga sebagai penerbit2020 Da 5 Bloods Norman Earl "Stormin' Norm" Holloway Ma Rainey's Black Bottom  Levee Dikeluarkan secara anumerta

 Siri televisyen 
 Tahun Judul Peranan Nota Ruj. 2003All My Children Reggie Porter Peranan berulang 2003Third Watch David Wafer Episod: "In Lieu of Johnson" 2004Law & Order Foster Keyes Episod: "Can I Get a Witness?" 2006CSI: NY Rondo Episode: "Heroes" 2008ER Derek Taylor Episod: "Oh, Brother" 2008Cold Case Dexter Collins Episod: "Street Money" 2008–2009Lincoln Heights Nathaniel "Nate" Ray 9 episod 2009Lie to Me Cabe McNeil Episod: "Truth or Consequences" 2010Persons Unknown Sergeant McNair 2010The Glades Michael Richmond Episod: "Honey" 2011Castle Chuck Russell Episod: "Poof, You're Dead" 2011Fringe Mark Little / Cameron James Episod: "Subject 9" 2011Detroit 1-8-7 Tommy Westin Episod: "Beaten/Cover Letter" 2011Justified Ralph Beeman Episod: "For Blood or Money" 2018Saturday Night Live Diri sendiri Episod: "Chadwick Boseman/Cardi B" 2021What If...?  T'Challa / Black Panther / Star-Lord Tetamu undangan

Penghargaan
Ijazah kehormat
 Lokasi Tarikh Tempat pengajian Ijazah Ruj.   12 Mei 2018  Universiti Howard  Ijazah kehormat of Human Letters (DHL)   Ya  

Rujukan

Pautan luar







Kategori:Kelahiran 1976
Kategori:Kematian 2020
Kategori:Pelakon Amerika Syarikat
Kategori:Kristian Afrika-Amerika
Kategori:Pelakon lelaki Afrika-Amerika
Kategori:Alumni Akademi Drama Amerika Inggeris
Kategori:Pelakon filem lelaki Amerika
Kategori:Pelakon televisyen lelaki Amerika
Kategori:Pelakon suara lelaki Amerika
Kategori:Kematian akibat barah di California
Kategori:Kematian akibat barah kolorektal
Kategori:Alumni Universiti Howard
Kategori:Pelakon lelaki dari New York City
Kategori:Pelakon lelaki dari South Carolina
Kategori:Orang dari Anderson, South Carolina
Kategori:Orang dari Brooklyn